  Майя Бывальцева Удмуртиысь Юкаменск ёрослэн тӧроез Борис Востриков интыужысьтыз кошке. Со сярысь элькунысь Кун Кенешлэн тӧроезлэн нырысетӥ воштӥсез Владимир Невоструев ивортӥз. Солэн кылъёсызъя, Борис Востриковлэн ужоскетъёсызлэсь куштӥськонэзлэн мугез тазалыкеныз герӟаськемын. Выль тӧроез конкурс амалэн бырйыны чаклало. Борис Васильевич Востриков вордскиз 1963-тӥ арын 18-тӥ толсуре Удмурт АССР-ысь Глаз ёросысь Юкаменск черкогуртын.  1985-тӥ арысен – УАССР-ысь Красногорск ёросысь «Курьинский» совхозын инженер-электрик;   1988-тӥ арысен – УАССР-ысь Красногорск ёросысь «Курьинский» совхозын валтӥсь инженер;  1989-тӥ арысен – Юкаменскысь Лэсьтӥськонъя возёскуспо огазеяськонын механик;  1994-тӥ арысен – ужбергатӥсь;  1998-тӥ арысен – Юкаменскысь «Жилищно-коммунальной возёс» муниципал предприятилэн кивалтӥсез;   2001-тӥ арысен – Юкаменск ёрос администрацилэн тӧроезлэн воштӥсез – гурт возёсъя управленилэн кивалтӥсез;  2004-тӥ арысен – «Юкаменское» огазеяськонлэн кивалтӥсез;  2006-тӥ арысен – «Юкаменск ёрос» муниципал кылдытэтлэн администрациезлэн тӧроез;  2009-тӥ арысен – «Юкаменск ёрос» муниципал кылдытэтлэн тӧроез. Тегъёс: Политика Удмуртия Юкаменск кивалтӥсьёс  